CELEX: 62014CA0355
Language: hr
Date: 2016-06-02 00:00:00
Title: Predmet C-355/14: Presuda Suda (deveto vijeće) od 2. lipnja 2016. (zahtjev za prethodnu odluku koji je uputio l’Аdministrativen sad – Pleven – Bugarska) – „Polihim-SS” EOOD protiv Nachalnik na Mitnitsa Svishtov (Zahtjev za prethodnu odluku — Neizravni porezi — Trošarine — Direktiva 2008/118/EZ — Obveza obračunavanja trošarina — Članak 7. stavak 2. — Pojam ‚otpuštanje trošarinske robe iz sustava odgode plaćanja trošarine’ — Oporezivanje energenata i električne energije — Direktiva 2003/96/EZ — Članak 14. stavak 1. točka (a) — Uporaba energenata za proizvodnju električne energije — Kupovina i daljnja prodaja energenata koji se nalaze u trošarinskom skladištu, od strane srednjeg kupca — Izravna isporuka energenata gospodarskom subjektu radi proizvodnje električne energije — Navođenje srednjeg kupca kao, primatelja’ u poreznim dokumentima — Povreda zahtjeva nacionalnog prava u pogledu oslobođenja od trošarine — Odbijanje oslobođenja — Dokaz uporabe proizvoda u uvjetima koji omogućuju oslobođenje od trošarine — Proporcionalnost)

8.8.2016   
            
            
               HR
            
            
               Službeni list Europske unije
            
            
               C 287/5
            
         Presuda Suda (deveto vijeće) od 2. lipnja 2016. (zahtjev za prethodnu odluku koji je uputio l’Аdministrativen sad – Pleven – Bugarska) – „Polihim-SS” EOOD protiv Nachalnik na Mitnitsa Svishtov
   (Predmet C-355/14) (1)
   
   ((Zahtjev za prethodnu odluku - Neizravni porezi - Trošarine - Direktiva 2008/118/EZ - Obveza obračunavanja trošarina - Članak 7. stavak 2. - Pojam ‚otpuštanje trošarinske robe iz sustava odgode plaćanja trošarine’ - Oporezivanje energenata i električne energije - Direktiva 2003/96/EZ - Članak 14. stavak 1. točka (a) - Uporaba energenata za proizvodnju električne energije - Kupovina i daljnja prodaja energenata koji se nalaze u trošarinskom skladištu, od strane srednjeg kupca - Izravna isporuka energenata gospodarskom subjektu radi proizvodnje električne energije - Navođenje srednjeg kupca kao, primatelja’ u poreznim dokumentima - Povreda zahtjeva nacionalnog prava u pogledu oslobođenja od trošarine - Odbijanje oslobođenja - Dokaz uporabe proizvoda u uvjetima koji omogućuju oslobođenje od trošarine - Proporcionalnost))
   (2016/C 287/06)
   Jezik postupka: bugarski
   
      Sud koji je uputio zahtjev
   
   Аdministrativen sad – Pleven
   
      Stranke glavnog postupka
   
   
      Tužitelj:„Polihim-SS” EOOD
   
      Tuženik: Nachalnik na Mitnitsa Svishtov
   
      en présence de: Okrazhna prokuratura Pleven
   
      Izreka
   
   
               1.
            
            
               Članak 7. stavak 2. Direktive Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ, valja tumačiti na način da prodaja trošarinskog proizvoda koji drži ovlašteni imatelj u trošarinskom skladištu dovodi do njegova puštanja u potrošnju tek u trenutku u kojem taj proizvod fizički napusti to trošarinsko skladište.
            
         
               2.
            
            
               Članak 14. stavak 1. točku (a) Direktive Vijeća 2003/96 od 27. listopada 2003. o restrukturiranju sustava Zajednice za oporezivanje energenata i električne energije, u vezi s člankom 7. Direktive 2008/118, valja tumačiti na način da mu se protivi odbijanje nacionalnih tijela da oslobode od trošarina energente koje, nakon što ih je prodao ovlašteni imatelj trošarinskog skladišta srednjem kupcu, potonji dalje proda krajnjem potrošaču koji ispunjava sve zahtjeve iz nacionalnog prava u svrhu oslobođenja od trošarine i kojemu su ti proizvodi izravno isporučeni od strane tog ovlaštenog imatelja s njegova trošarinskog skladišta, iz jedinog razloga što srednji kupac, kojeg je ovlašteni imatelj naveo kao njihova primatelja, nema svojstvo krajnjeg potrošača ovlaštenog nacionalnim pravom na primanje energenata koji su oslobođeni od trošarina.
            
         
      (1)  SL C 329, 22. 9. 2014.